CELEX: 62011CN0366
Language: da
Date: 2011-07-08 00:00:00
Title: Sag C-366/11: Sag anlagt den 8. juli 2011 — Europa-Kommissionen mod Kongeriget Belgien

8.10.2011   
            
            
               DA
            
            
               Den Europæiske Unions Tidende
            
            
               C 298/10
            
         Sag anlagt den 8. juli 2011 — Europa-Kommissionen mod Kongeriget Belgien
   (Sag C-366/11)
   2011/C 298/20
   Processprog: fransk
   
      Parter
   
   
      Sagsøger: Europa-Kommissionen (ved I. Hadjiyiannis og A. Marghelis, som befuldmægtigede)
   
      Sagsøgt: Kongeriget Belgien
   
      Sagsøgerens påstande
   
   
               —
            
            
               Det fastslås, at Kongeriget Belgien har tilsidesat sine forpligtelser i henhold til artikel 13, stk. 2, 3 og 6, og artikel 15, stk. 1, i Europa-Parlamentets og Rådets direktiv 2000/60/EF af 23. oktober 2000 om fastlæggelse af en ramme for Fællesskabets vandpolitiske foranstaltninger (1), idet det ikke inden den 22. december 2009 havde udarbejdet vandområdeplanerne (hverken for de vandområdedistrikter, der som helhed ligger inden for dets område, eller for de internationale vandområdedistrikter), og idet det ikke inden den 22. marts 2010 havde fremsendt en kopi af udkastene til vandområdeplanerne til Kommissionen. Endvidere har Kongeriget Belgien tilsidesat sine forpligtelser i henhold til direktivets artikel 14, stk. 1, litra c), idet det ikke senest den 22. december 2008 havde påbegyndt proceduren for offentlig oplysning og høring vedrørende udkastene til vandområdeplanerne.
            
         
               —
            
            
               Kongeriget Belgien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Fristen for gennemførelse af Europa-Parlamentets og Rådets direktiv 2000/60/EF udløb den 22. december 2003. På datoen for anlæg af den foreliggende sag havde den sagsøgte imidlertid endnu ikke truffet alle nødvendige foranstaltninger til gennemførelse af direktivet eller under alle omstændigheder oplyst Kommissionen derom.
   
      (1)  EFT L 327, s. 1.